钦定古今图书集成/明伦汇编/闺媛典/第056卷 > 齐之鼎妻程氏
## 钦定古今图书集成/明伦汇编/闺媛典/第056卷 > 齐之鼎妻程氏

按《博平县志》：程氏，齐之鼎妻。性聪慧，善读书。夫患瘟
疫死，氏伏尸痛哭，昼夜不离柩侧。绝粒数日。姑馈食，
阳受之，姑出即以饲犬。母家闻之，迎归劝曰：“女少年，
宜自爱。”氏忽云：“伊来唤我。”盖指其夫也。遂回夫家，伏
尸痛哭，盥洗妆束，洁服上堂，诣舅姑再拜。舅姑惊疑，
亦不谓其遽死也，是夜即自经。